**Info Midt-Norge Travforbund, desember 2016**

Her kommer litt informasjon fra styret i Midt-Norge Travforbund. Informasjonen vil være litt oppsummering og litt om hva som skal skje fremover. Styret vil prøve å følge opp med månedlige informasjoner. Dette var ønsket fra flere i forbindelse med gruppearbeidene på Høstkonferansen og spørreundersøkelsen i forbindelse med Høstkonferansen.

**Nye Leangen**

Leangen Travbane er nå solgt. Styret i MNTF og LTE AS fikk medhold i Voldgiftsretten, hvor salgskontrakten ble kjent gyldig. Det er nå viktig at alle samles i jobben frem mot ett nytt anlegg for travsporten i Midt-Norge.

Vi har nå fire år frem til at vi må være ferdig innflyttet på nytt anlegg. Oppstartdato ble satt til 15. november 2016 og ny bane må være klar til 15. november 2020.

Det jobbes nå med å ferdigstille utredningene av lokasjonsalternativene, slik at en ekstraordinær generalforsamling med ett valg av lokasjon, kan holdes i løpet av våren 2017, trolig i april.

Kjøper Leangen Bolig har startet sitt planarbeid. Der er det fokus på maksimal utnyttelse av eiendommen, noe som er positivt for travet.

**Høstkonferansen 2016**

Denne ble gjennomført 30.10.16 og blir betegnet som meget bra. På forbundets hjemmeside finner du mere info om denne (<http://www.travsport.no/Organisasjon/ForbundLag/Midt-Norge-Travforbund/>).

Det er nå viktig at lagene følger opp TRAV 2020 i sine handlingsplaner, som vedtas på de enkeltes generalforsamlinger. Bruk ideene som kom frem under gruppearbeidene og fra foredraget til Trond Olav Salte om ungdomssatsing.

**Ungdomsavdeling**

Forbundet vil i 2017 etablere en ungdomsavdeling, som vil få en representant i forbundsstyret. Denne vil få møte- og talerett, slik representantene fra Ponni Nord og Ponni Sør har i dag.

Det er viktig at lagene i de enkelte regioner også prøver å etablere ungdomsavdelinger. Vi vet at en del lag ikke har medlemmer i alderen 16 – 25 år, men de som har bør finne plass i sine styrer til en representant for disse. Regionstyrene bes om å følge opp dette, og også selv finne plass til en ungdomsrepresentant i sitt styre.

**Til Start**

I Midt-Norge Travforbund har vi i år gjennomført arrangement på fem steder. Det har vært

Gauldal Travpark, hester født 2013 og 2014

Fosen, Skoglund hester født 2013, 2014, 2015 og eldre ustartede

Leangen Travbane hester født 2015 og eldre ustartede, samt Nordlandshester

Nossum Travpark, hester født 2013, 2014, 2015 og eldre ustartede, samt Nordlandshester

Rindal Travbane, hester født 2015 og eldre ustartede

I 2016 vil fire av stedene fortsette med Til Start og de utvider alle med hester født 2016.

Dette er det aller viktigste tiltaket i DNT, for å få flere starthester i travløpene. Det er viktig at alle lag og regioner reklamerer for disse arrangementene.

I 2017 blir det arrangementer på disse datoene:

**Til Start informasjonsmøter**

**Dato Sted Region**

22.03.17 ONS Surnadal Orkdal/Møre

23.03.17 TOR Nossum Nord

29.03.17 ONS Leangen Trondheim/Gauldal/Orkdal

30.03.17 TOR Bjugn Fosen

**Til Start samlinger m hest våren 2017**

**Dato Sted Årganger**

22.04.17 LØR Rindal 2016, 2015 og eldre

23.04.17 SØN Nossum 2016, 2015 og eldre, inkl Nordlandshester

13.05.17 LØR Leangen 2016, 2015 og Nordlandshester

14.05.17 SØN Bjugn 2016, 2015 og eldre

**Til Start samlinger m hest og kurs høsten 2017**

**Dato Sted Årganger**

13.09.17 ONS Surnadal kurs foring og trening, åpent for alle

14.09.17 TOR Leangen kurs foring og trening, åpent for alle

30.09.17 LØR Nossum kurs foring og trening, åpent for alle

30.09.17 LØR Nossum 2016, 2015 og eldre, inkl Nordlandshester

01.10.17 SØN Rindal 2016, 2015 og eldre

14.10.17 LØR Leangen 2016, 2015 og Nordlandshester

15.10.17 SØN Bjugn kurs foring og trening, åpent for alle

15.10.17 SØN Bjugn 2016, 2015 og eldre

Nærmere informasjon blir lagt ut på forbundets hjemmeside.

Forbundet vil oppfordre alle travlag til å arrangere fellestreninger en eller flere ganger i måneden. Dette vil være positivt for både hester og kusker, samt man får skapt et miljø rundt lagets treningsanlegg. Dette vil også bidra til å gjøre flere hester startklare til løpene på Leangen.

**Lokalkjøringer**

Terminlisten for lokalkjøringer i Midt-Norge 2017 er nå klar. Den finner dere på forbundets hjemmeside, <http://www.travsport.no/Organisasjon/ForbundLag/Midt-Norge-Travforbund/Resultater1/Lopsinnbydelser-2017/>

Der finner dere også de enkelte løpsinnbydelser og resultater.

Forbundet oppfordrer lagene i de enkelte regioner til å samarbeide for å få arrangert disse lokalkjøringene. Enkelte lag sliter mer enn andre, pga geografien, men med samarbeid bør det være mulig for alle.

Lokalkjøringene er et viktig virkemiddel for å få flere hester startklare til løpene på Leangen.

Leangen Travbane har fått 51 kjøredager i 2017. Forbundet jobber med å få utskrevet flere løp pr løpsdag, slik at tilbudet om antall starter pr år pr hest skal bli bedre.

**Generalforsamlinger**

Travlagene arrangerer sine i løpet av januar.

Regionene arrangerer sine innen 15. februar

Forbundet arrangerer sin sondag 12. mars på Gauldal travpark i vollmarka.

DNT arrangerer sin lørdag 29. april.

PS: Husk å sette TRAV 2020 på agendaen. Velg en eller to saker dere skal jobbe spesielt med i 2017.

**Årsrapporten 2016**

Husk fristen for innsending av Årsrapporten 2016. Den skal være innsendt til forbundskontoret innen 15. februar 2017. Husk alle vedlegg.

**Anleggsrapporter**

DNT vil i 2017 be om anleggsrapporter for alle treningsanleggene. Disse vil danne grunnlag for banebidragene som lagene mottar. I 2017 planlegger forbundet en inspeksjon av alle treningsanleggene i forbindelse med gjennomgangen av anleggsrapportene.

**Styremøter**

Forbundets neste styremøte er tirsdag 10. januar. Har dere saker dere ønsker behandlet, ta kontakt med forbundskontoret.

Styrets representanter og forbundssekretæren er disponible for delta i møter i lag og regioner, og for å holde kurs i lag og regioner.

**E-post**: [dnt.midtnorge@travsport.no](mailto:dnt.midtnorge@travsport.no) **Tel**: 73847940 **Mobil**: 95729911

**Kontorets åpningstider**: mandag – torsdag kl 07.30 – 14.00, fredager stengt.

**Besøksadresse:** Leangen Travbane

**Postadresse:** Midt-Norge Travforbund, Postboks 3911, 7443 Trondheim

**Hjemmeside:** http://www.travsport.no/Organisasjon/ForbundLag/Midt-Norge-Travforbund/

Styret i Midt-Norge Travforbund og forbundskontoret ønsker alle

en riktig god jul og ett godt nyttår.

Trondheim 16. desember 2016

Midt-Norge Travforbund

Edmund Morewood

Styreleder